คู่มือปฏิบัติงานกรณีระบบสารสนเทศล่ม (Downtime SOPs / Action Card)
แผนกการเงินและบัญชี โรงพยาบาลปราสาท จังหวัดสุรินทร์
🚨 เมื่อได้ยินประกาศรหัส "IT ปาป้า" (ระบบล่ม) หรือ "IT เจ็บจี๊ด" (Ransomware)
สิ่งที่ต้องทำทันที (Immediate Actions):
1. หยุดใช้คอมพิวเตอร์: ห้ามพยายามบันทึกข้อมูลการเงินเข้าระบบเด็ดขาด
· (กรณี IT เจ็บจี๊ด/Ransomware: ห้ามปิดเครื่อง (Shut down) เด็ดขาด ให้ถอดสาย LAN ออกจากหลังคอมพิวเตอร์ทุกเครื่องทันที)
2. เปิด BCP Box: หัวหน้าเวรนำ "กล่อง BCP ฉุกเฉิน" ออกมา เตรียม ใบเสร็จรับเงินชนิดเล่ม (Manual Receipt), เครื่องคิดเลข, สมุดคุมยอดเงิน, และ แฟ้มตารางราคา (Hardcopy Price List) 3. ตรวจสอบระบบสิทธิ: ตรวจสอบว่าระบบตรวจสอบสิทธิออนไลน์ (เช่น สปสช. / กรมบัญชีกลาง) นอกเครือข่าย HIS ยังใช้งานได้หรือไม่ หากใช้ไม่ได้ให้เตรียมแนวทางสื่อสารกับผู้ป่วย
3. ประสานงานห้องยา: ตกลงช่องทางการสื่อสารกับห้องยาเรื่องการรับใบสั่งยาและการประทับตรา "ชำระเงินแล้ว"
🏥 ขั้นตอนการปฏิบัติงาน (Manual Operations)
1. จุดรับเอกสารและตรวจสอบสิทธิ
· รับ "ใบสั่งยา Manual" หรือ "ใบสั่งหัตถการ/Lab/X-Ray" จากผู้ป่วย
· ตรวจสอบความถูกต้องของ ชื่อ-สกุล และ HN
· การตรวจสอบสิทธิ:
· หากสิทธิเบิกได้ปกติ (เช่น บัตรทอง รพ.ปราสาท) แจ้งให้ผู้ป่วยทราบและประทับตราอนุญาต
· หากเป็นสิทธิที่ต้องตรวจสอบยอด แต่เน็ตล่ม (เช่น ประกันสังคมต่าง รพ. หรือ พรบ.รถ) ให้อธิบายความจำเป็นและอาจต้องให้ผู้ป่วย "สำรองจ่าย (ชำระเงินสด)" ไปก่อนตามนโยบายโรงพยาบาล
2. จุดคิดราคา (Pricing)
· ใช้ "เครื่องคิดเลข" และ "แฟ้มตารางราคา (Price List)" ในการคำนวณค่าบริการ
· สำหรับค่ายา: ดูยอดรวมที่ "เภสัชกรคำนวณและเขียนระบุไว้" ในช่องส่วนของการเงินบนใบสั่งยา Manual
· บวกรวมค่าบริการทางการแพทย์ ค่าหัตถการ ค่า Lab/X-Ray (ถ้ามี) เข้ากับค่ายาให้เป็นยอดสุทธิ (Net Total)
3. จุดรับชำระเงินและออกใบเสร็จ (Billing & Payment)
· แจ้งยอดชำระแก่ผู้ป่วย (รับเป็นเงินสด หรือ ตรวจสอบสลิปโอนเงินผ่านแอปพลิเคชันธนาคารในมือถือผู้ป่วย หากยังมีสัญญาณอินเทอร์เน็ต 4G/5G)
· ออกใบเสร็จรับเงินชนิดเล่ม (Manual Receipt): เขียน ชื่อ-สกุลผู้ป่วย, HN, วันที่, รายการค่ารักษา (สรุปรวม), และยอดเงิน ให้ชัดเจน
· เซ็นชื่อผู้รับเงินในใบเสร็จ
· มอบใบเสร็จรับเงิน (ฉบับจริง) ให้ผู้ป่วย
· เก็บ "สำเนาใบเสร็จ" เอาไว้ที่แผนกการเงิน ห้ามทำหายเด็ดขาด เพื่อใช้บันทึกยอดเข้าระบบในภายหลัง
4. การยืนยัน (Clearance)
· ประทับตรา "ชำระเงินแล้ว" และลงลายมือชื่อกำกับ บนใบสั่งยา Manual หรือใบนำทาง
· คืนใบสั่งยาให้ผู้ป่วย เพื่อนำไปรับยาที่ "ห้องยา"
เมื่อได้ยินประกาศรหัส "IT ปาป้า 3" หรือ "IT เจ็บจี๊ด 3" (ระบบใช้งานได้ปกติ)
ขั้นตอนการกู้คืนข้อมูล (Recovery Phase/Backlog Data Entry):
1. รอหน่วยงานต้นทางคีย์ข้อมูล: การเงินต้องรอให้ เวชระเบียน คีย์เปิด Visit ใหม่เสร็จสิ้น
1.1. ต้องรอให้ พยาบาล/แพทย์/ห้องยา คีย์ Order ค่าใช้จ่ายต่างๆ ลงในระบบ HOSxP เรียบร้อยก่อน
2. การคีย์รับชำระเงินย้อนหลัง (Backlog Billing):
2.1. เจ้าหน้าที่การเงินนำ "สำเนาใบเสร็จรับเงินชนิดเล่ม" ที่ออกไปในช่วงระบบล่มทั้งหมด มาทยอยคีย์รับชำระเงินในระบบ HOSxP
2.2. ค้นหา Visit ของผู้ป่วยแต่ละราย ตรวจสอบยอดหนี้ในระบบให้ตรงกับ "ยอดเงิน" ที่รับจริงตามสำเนาใบเสร็จ
2.3. อ้างอิงเลขที่ใบเสร็จ Manual (เล่มที่... เลขที่...) ลงในช่องหมายเหตุหรือช่องอ้างอิงของระบบ HOSxP ทุกครั้ง
3. ตรวจสอบความสมบูรณ์ (Data Integrity & Reconciliation):
3.1. หัวหน้าเวรการเงิน ตรวจสอบยอดเงินสดและยอดโอนที่รับมาจริงในลิ้นชัก เทียบกับยอดสรุปในระบบ HOSxP ว่า "ตรงกัน 100%" หรือไม่
3.2. หากมียอดไม่ตรง (เช่น ยาในระบบเกิน หรือ ขาด) ให้ประสานกลับไปยังห้องยาหรือห้องตรวจเพื่อคีย์ปรับปรุง Order ให้ถูกต้อง
ข้อควรระวังพิเศษสำหรับแผนกการเงิน:
ความโปร่งใส (Transparency): ใบเสร็จรับเงินชนิดเล่ม ถือเป็นเอกสารสำคัญทางการเงิน (มีเลขที่กำกับ) หากมีการเขียนผิด ห้ามฉีกทิ้งเด็ดขาด ให้ขีดฆ่าพร้อมเขียนคำว่า "ยกเลิก (Void)" เซ็นชื่อกำกับ และเก็บไว้ในเล่มตามระเบียบการเงินของราชการ
การสื่อสารเรื่องการสำรองจ่าย: ในช่วงที่ระบบสิทธิล่ม ผู้ป่วยอาจเกิดความไม่พอใจหากต้องสำรองจ่ายเงินสด เจ้าหน้าที่การเงินควรใช้คำพูดที่นุ่มนวลและอธิบายว่าเป็นนโยบายฉุกเฉิน และโรงพยาบาลจะอำนวยความสะดวกในการคืนเงิน/ทำเรื่องเบิกย้อนหลังให้เมื่อระบบกลับมาเป็นปกติ

